
Parlamentul  României

Camera  Deputaţilor
Comisia pentru muncă şi
             
        Comisia pentru buget,
protecţie socială                                        finanţe şi bănci   
Nr.27/130/3 septembrie 2012                     Nr.22/115/3 septembrie 2012
RAPORT  COMUN

asupra proiectului de Lege privind administrarea fondului de pensii de către patronate şi sindicate 
(PLx.119/2012)
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială şi Comisia pentru buget, finanţe şi bănci au fost sesizate, prin adresa nr. PLx.119 din 4 mai 2012, cu dezbaterea pe fond, a proiectului de Lege privind administrarea fondului de pensii de către patronate şi sindicate (PLx.119/2012).
Proiectul de Lege a fost adoptat de Senat în şedinţa din 23 aprilie 2012, ca urmare a depăşirii termenului de adoptare, potrivit art.75 alin.(2) teza a III-a din Constituţia României, republicată.

La întocmirea prezentului raport, în conformitate cu art.97 din Regulamentul Camerei Deputaţilor, Comisiile au avut în vedere: 

· avizul negativ al Consiliului Legislativ (nr.1193/14.11.2011)

· avizul negativ al Comisiei juridice, de disciplină şi imunităţi (nr.31/310/07.05.2012).

·  punctul de vedere negativ al Guvernului (nr.2751/02.12.2011).

Proiectul de Lege are ca obiect de reglementare administrarea de către patronate şi sindicate a fondului de pensii de stat.
         Comisiile propun Plenului Camerei Deputaţilor respingerea proiectului de lege privind administrarea fondului de pensii de către patronate şi sindicate (PLx.119/2012), din următoarele  considerente:
· în prezent, legislaţia care reglementează sistemul public de pensii este Legea nr.163/2010, conform căreia dreptul la asigurări sociale este garantat de stat şi se exercită prin sistemul public de pensii şi alte drepturi de asigurări sociale;
· proiectul încalcă dispoziţiile art.13, art.14 şi art.16 din Legea nr.24/2000 privind normele de tehnică legislativă pentru elaborarea actelor normative, referitoare la integrarea proiectului în ansamblul legislaţiei, unicitatea reglementărilor în materie şi evitarea paralelismelor legislative.
 Proiectul de Lege face parte din categoria legilor ordinare, conform prevederilor art.73 alin.(1) din Constituţia României, republicată.

În conformitate cu prevederile art.61 şi art.63 din Regulamentul Camerei Deputaţilor, Comisiile au dezbătut proiectul de Lege în şedinţe separate. 

Membrii Comisiei pentru buget, finanţe şi bănci au dezbătut proiectul de Lege în şedinţa din 18 iunie 2012 şi au hotărât, cu unanimitate de voturi, respingerea proiectului de Lege. La dezbateri a participat, în conformitate cu prevederile art.55 din Regulamentul Camerei Deputaţilor, domnul Ion Ghizdeanu, preşedintele Institutului Naţional de Prognoză. 

Membrii Comisiei pentru muncă şi protecţie socială au dezbătut proiectul de Lege în şedinţa din 28 august 2012 şi au hotărât, cu majoritate de voturi (o abţinere), respingerea  proiectului de Lege. La dezbateri a participat, în conformitate cu prevederile art.55 din Regulamentul Camerei Deputaţilor, doamna Georgeta Jugănaru, director în Ministerul Muncii, Familiei şi Protecţiei Sociale.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

